Ouma Louisa Loots, ’n nooi Swartbooi, is op 22 Junie, 1924, op Bedford gebore. Haar laerskoolopleiding het sy by die Bedford Primêre Skool ontvang en haar hoërskool-opleiding by die Hoërskool Uitenhage.
Volgens haar pla die oë, ore en bene so effens maar kan sy darem nog so ’n bietjie lees. Met heimwee verklaar sy dat sy terug skooltoe verlang.
“As ek net nog vir ’n laaste keer in ’n klaskamer met kindertjies kan sit voordat my uurglas leegloop, sal ek baie gelukkig wees,” verklaar hierdie veteraan wat oor drie maande haar 94ste verjaardag sal vier.